แม็คโครเห็นสัญญาณบวกฟื้นตัว ตั้งงบ 8.5 พันล้าน เปิดสาขาทั้งในและต่างประเทศ
นางสุชาดา อิทธิจารุกุล ประธานเจ้าหน้าที่บริหาร บริษัท สยามแม็คโคร จำกัด (มหาชน) หรือ MAKRO เปิดเผยในงาน ครบรอบ 30 ปี MAKRO ว่า ปีนี้บริษัทตั้งงบลงทุนไว้ที่ 8,500 ล้านบาท เพื่อใช้ในการขยายสาขาใหม่ในประเทศ 7-8 แห่ง โดยจะใช้งบลงทุน 5,200 ล้านบาท เน้นการลงทุนในรูปแบบฟูดเซอร์วิส ที่มีขนาดพื้นที่ 2,000 ตารางเมตร เพื่อให้เข้าถึงกลุ่มลูกค้ามากขึ้นและมีทำเลอีกมากมายที่หาได้ง่ายกว่าการลงทุนสาขาขนาดใหญ่ และปรับปรุงสาขาเดิม และขยายสาขาออกไปต่างประเทศ 2-3 แห่ง ใช้งบลงทุน 2,700 ล้านบาท,นอกจากนี้ จะมีการปรับปรุงระบบไอที โดยจะนำเทคโนโลยีมาเพิ่มประสิทธิภาพในการขายและการบริหารเพื่อเข้าสู่ยุค 4.0 อย่างเต็มรูปแบบ เช่น การเปลี่ยนป้ายราคาสินค้าโดยสามารถเปลี่ยนได้เลยจากสำนักงานใหญ่ ซึ่งสาขาแรกที่จะดำเนินการคือสาขาย่านลาดกระบัง ปีนี้ตั้งเป้ารายได้คาดว่าจะเติบโตไม่ต่ำกว่าจีดีพีของประเทศ ภายหลังจากปีที่ผ่านมามีอัตราเติบโต 3.3% มียอดขาย 188,000 ล้านบาท และมีรายได้ รวม 192,000 ล้านบาท โดยเริ่มเห็นสัญญาณบวกจากราคาสินค้าเกษตรที่ดีขึ้นและกำลังซื้อในกลุ่มฐานรากที่เริ่มฟื้นตัวดีขึ้นอย่างต่อเนื่อง,โดยปัจจุบัน MAKRO บริษัทมีสาขาในประเทศ 129 แห่ง สาขาต่างประเทศ 5 แห่ง ประกอบด้วย กัมพูชา 2 สาขา อินเดีย 3 สาขา ส่วนปีนี้มีแผนจะเปิดที่เมียนมา 1 สาขา และจีน 1-2 สาขา คาดจะเริ่มทยอยเปิดตั้งแต่ไตรมาส 3 เป็นต้นไป โดยตั้งเป้ามีรายได้จากต่างประเทศเพิ่มเป็น 20% ภายในปี 2566 จากปัจจุบันอยู่ที่ 4% โดยจะขยายสาขาเพิ่มปีละไม่ต่ำกว่า 2 แห่ง ซึ่งจะเน้นประเทศที่มีศักยภาพในการเติบโตของกำลังซื้อสูง,ในวาระครบรอบ 30 ปี บริษัทจะเน้นขับเคลื่อนองค์กรด้วยเทคโนโลยี ความคิดสร้างสรรค์ และนวัตกรรม ผ่านเป้าหมายหลักในการทำธุรกิจ 6 ประการ ได้แก่ 1.การเป็นแหล่งอ้างอิงด้านอาหารปลอดภัย 2.ส่งเสริมการคัดสรรผลิตภัณฑ์อย่างเป็นธรรมและยั่งยืน 3.ลดผลกระทบต่อสิ่งแวดล้อม 4.เป็นที่รักในท้องถิ่น 5.สร้างความเจริญเติบโตทางธุรกิจให้กับลูกค้า และ 6.เป็นองค์กรที่คนทุกรุ่นอยากเข้ามาร่วมงาน.
นางสุชาดา อิทธิจารุกุล ประธานเจ้าหน้าที่บริหาร บริษัท สยามแม็คโคร จำกัด (มหาชน) หรือ MAKRO เปิดเผยในงาน ครบรอบ 30 ปี MAKRO ว่า ปีนี้บริษัทตั้งงบลงทุนไว้ที่ 8,500 ล้านบาท
แม็คโคร,ขยายสาขา,งบลงทุน,ราคาสินค้าเกษตร,สัญญาณบวก,สุชาดา อิทธิจารุกุล